《奉诏增修皇舆表院中即事次韵顾书宣前辈 其二》
清代·王式丹

栖尘帘阁喜新除，秘册骈罗几席虚。周室职方传旧志，汉家年表效横书。

要从鞮鞻增图籍，岂为华离问史胥。理罢缥签方永昼，垂鞭归拂晚风疏。

作者简介：（1645—1718）江苏宝应人，字方若，号楼村。积学嗜古，为诸生即有盛名。年近六十始中举，康熙四十二年进士第一，授修撰。五十二年，遭江南科场案牵连，久之始白。工诗，宋荦选其诗入《江左十五子诗选》。有《楼村集》。